Vier sterf in fratsongeluk in SasolburgFoto verskaf deur ER24 Vier persone is Vrydagmiddag dood toe ŉ sleepwa losgekom en ŉ motor reg van voor getref het op die R59 in Vaalpark. “Toe paramedici omstreeks 16:00 by die toneel opgedaag het, het hulle ŉ motor op sy sy langs die pad aangetref,” het Ineke van Huyssteen, woordvoerder vir ER24, gesê. “Die sleepwa is ook langs die pad aangetref.” Vier persone in die motor het nie enige teken van lewe getoon nie. Hulle is op die toneel dood verklaar. Die man van die voertuig, wat die sleepwa gesleep het, het nie enige beserings opgedoen nie. “Die omstandighede rondom die ongeluk is nie bekend aan ons paramedici nie. Plaaslike owerhede is op die toneel en stel ondersoek in.”